Document ID: 32000R2578

Padomes Regula (EK) Nr. 2578/2000
(2000. gada 17. novembris),
ar kuru groza Regulu (EK) Nr. 2406/96, ar ko nosaka kopīgus tirdzniecības standartus dažiem zivsaimniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes 1992. gada 17. decembra Regulu (EEK) Nr. 3759/92 par kopīgu zvejniecības un akvakultūras produktu tirgus organizāciju [1], un jo īpaši tās 2. panta 3. punktu,
ņemot vērā Komisijas priekšlikumu,
tā kā:
(1) Ar Regulas (EK) Nr. 104/2000 [2] IV pielikumu to produktu saraksts, kuri dod tiesības uz intervences mehānismiem saskaņā ar kopīgo tirgu organizāciju, tiek papildināts ar piecām jaunām sugām.
(2) Tādēļ attiecībā uz šīm sugām jāpieņem visā Kopienā saskaņoti kopēji tirdzniecības standarti, grozot Regulu (EK) Nr. 2406/96 [3],
IR PIEŅĒMUSI ŠO REGULU.
1. pants
Regulu (EK) Nr. 2406/96 groza šādi.
1. Minētās regulas 3. pantā:
a) ar šādiem ievilkumiem aizstāj 1. punktā a) apakšpunktā ievietoto sarakstu:
"- svītrainā jūras barbe vai jūras barbe (Mullus barbatus, Mullus surmuletus),
- melnā jūraskarūsa (Spondyliosoma cantharus)";
b) šādu jaunu d) apakšpunktu pievieno 1. punktam:
"d) svētceļnieku gliemene un citi ūdens bezmugurkaulnieki, uz kuriem attiecas kods KN 0307:
- svētceļnieku gliemene (Pecten maximus),
- pungliemezis (Buccinum undatum)".
2. Regulas 4. panta 3. punkta pirmo daļu aizstāj ar šādu daļu:
"3. Krabjus, svētceļnieku gliemenes un pungliemežus, kas minēti 3. pantā, neklasificē pēc īpašajiem svaiguma pakāpes standartiem."
3. Ar šādu tekstu aizstāj 7. panta 1. punktu:
"1. Produktus, kas minēti 3. pantā, lieluma ziņā klasificē pēc svara vai pēc to skaita kilogramā. Garneles un krabjus, savukārt, iedala lieluma kategorijās pēc to čaulas platuma; svētceļnieku gliemenes un pundurgliemežus iedala lieluma kategorijās pēc to čaulas platuma."
4. Regulas II pielikumā pēc jau esošās tabulas pievieno šīs regulas pielikumu attiecībā uz lieluma kategorijām, ko piemēro svītrainajām jūras barbēm vai jūras barbēm, melnajām jūraskarūsām, svētceļnieku gliemenēm un pungliemežiem.
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2001. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 17. novembrī

Labels: 7
3
6